
ŠAKIŲ RAJONO SAVIVALDYBĖS TARYBA

SPRENDIMAS
[bookmark: DOC_DATA]DĖL ŠAKIŲ RAJONO SAVIVALDYBĖS TARYBOS 2017 M. RUGSĖJO 29 D. SPRENDIMO NR. T-265 „DĖL ŠAKIŲ RAJONO SAVIVALDYBĖS NARKOTIKŲ KONTROLĖS KOMISIJOS SUDARYMO IR NUOSTATŲ PATVIRTINIMO“ PAKEITIMO

2025 m. kovo 21 d. Nr. T-61
Šakiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 22 straipsnio 2 dalimi, Šakių rajono savivaldybės tarybos veiklos reglamento, patvirtinto Šakių rajono savivaldybės tarybos 2023 m. vasario 24 d. sprendimu Nr. T-80 „Dėl Šakių rajono savivaldybės tarybos veiklos reglamento patvirtinimo“, 147, 155 punktais ir atsižvelgdama į Vyriausybės atstovo Kauno ir Marijampolės apskrityse 2025 m. sausio 30 d. raštą „Dėl Lietuvos Respublikos vietos savivaldos įstatymo nuostatų įgyvendinimo“, Šakių rajono savivaldybės taryba nusprendžia:
Pakeisti Rajono savivaldybės Narkotikų kontrolės komisijos nuostatus, patvirtintus Šakių rajono savivaldybės tarybos 2017 m. rugsėjo 29 d. sprendimu Nr. T-265 „Dėl rajono savivaldybės Narkotikų kontrolės komisijos sudarymo ir nuostatų patvirtinimo“: 
1. Pakeisti 8 punktą ir jį išdėstyti taip:
„8. Komisija sudaroma iš savivaldybės ir valstybės institucijų bei įstaigų pasiūlytų atstovų – ne mažiau kaip iš 10 narių. Komisijos nariai yra sveikatos, švietimo, socialinių įstaigų, Valstybės vaiko teisių apsaugos ir įvaikinimo tarnybos, savivaldybės švietimo padalinių, policijos, nevyriausybinių organizacijų ar institucijos, galinčios atlikti narkotikų kontrolę, organizuoti gydymą, reabilitaciją, vykdyti narkomanijos prevenciją bendruomenėje, atstovai, taip pat kiti specialistai.“
2. Pakeisti 13 punktą ir jį išdėstyti taip:
„13. Komisija kartą per metus už savo veiklą atsiskaito rajono Savivaldybės tarybai informaciją apie savo veiklą įtraukdama į bendrą visos Savivaldybės tarybos veiklos ataskaitą.“
3. Pakeisti 15 punktą ir jį išdėstyti taip:
[bookmark: _Hlk189638045]	„15. Komisijos posėdis yra teisėtas, jeigu jame dalyvauja daugiau kaip pusė visų Komisijos narių. Sprendimai priimami posėdyje dalyvaujančių Komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, skelbiama pertrauka (jos trukmę turėtų nustatyti komisijos pirmininkas ar posėdžio pirmininkas), po kurios balsuojama dar kartą. Jeigu po trečio balsavimo balsai pasiskirsto po lygiai, lemia Narkotikų kontrolės komisijos pirmininko ar posėdžio pirmininko balsas.“ 
4. Papildyti 15¹ punktu ir jį išdėstyti taip:
„15¹. Komisijos posėdis gali vykti nuotoliniu būdu ar mišriuoju būdu. Sprendimą organizuoti posėdį nuotoliniu būdu arba mišriuoju būdu priima Komisijos pirmininkas savo iniciatyva arba gavęs Komisijos nario prašymą dalyvauti posėdyje nuotoliniu būdu. Komisijos narys, norintis posėdyje dalyvauti nuotoliniu būdu, posėdžio pirmininkui pateikia prašymą prieš 2 darbo dienas iki posėdžio. Jeigu nusprendžiama posėdį organizuoti nuotoliniu arba mišriu būdu, komisijos pirmininkas elektroninių ryšių priemonėmis ne vėliau kaip prieš 1 darbo dieną apie tai informuoja visus komisijos narius ir komisijos posėdžio sekretorių, kad jis pateiktų komisijos nariams posėdžio nuorodą.  Mišriuoju būdu organizuojamame posėdyje kiti Komisijos nariai ir kiti posėdžio dalyviai savo pasirinkimu gali dalyvauti nuotoliniu būdu arba atvykę į Komisijos posėdžių salę. Komisijos narys, dalyvaujantis posėdyje nuotoliniu būdu, į posėdį pasijungia likus ne mažiau kaip 10 minučių iki posėdžio pradžios ir viso posėdžio metu laiko pajungęs vaizdo kamerą, kad būtų užtikrinta jo tapatybė. 
Komisijos posėdžiai nuotoliniu būdu arba mišriuoju būdu vykti negali, jeigu tam raštu prieštarauja daugiau kaip pusė visų Komisijos narių, išskyrus:
1) kai dėl nepaprastosios padėties, ekstremaliosios situacijos ar karantino Komisijos posėdžiai negali vykti komisijos nariams posėdyje dalyvaujant fiziškai;
2) artimiausią numatytą nuotoliniu būdu arba mišriuoju būdu vyksiantį Komisijos posėdį.
Nuotoliniu būdu vykstančio Komisijos posėdžio klausimai rengiami ir posėdis vyksta laikantis Vietos savivaldos įstatyme bei Nuostatuose nustatytų reikalavimų.“
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

